ఓం ప్రకాష్ కోహ్లీ

ఓం ప్రకాష్ కోహ్లీ  (9 ఆగష్టు 1935 - 20 ఫిబ్రవరి 2023) భారతదేశానికి చెందిన రాజకీయ నాయకుడు. అతను 2014 నుండి 2019 వరకు గుజరాత్‌ రాష్ట్ర 19వ గవర్నర్‌గా పని చేశాడు.

రాజకీయ జీవితం
ఓం ప్రకాష్ కోహ్లీ భారతీయ జనతా పార్టీ పార్టీ ద్వారా రాజకీయాల్లోకి వచ్చి 1994 నుండి 2000 వరకు రాజ్యసభ సభ్యునిగా, 1999 నుండి 2000 వరకు ఢిల్లీ బీజేపీ రాష్ట్ర అధ్యక్షుడిగా పని చేశాడు. అతను 2014లో గుజరాత్ గవర్నర్‌గా నియమితుడై, 2019 వరకు విధులు నిర్వహించాడు. అతను గుజరాత్ గవర్నర్‌గా పనిచేస్తున్నప్పుడు 2016 సెప్టెంబరు 8 నుండి 2018 జనవరి 19 వరకు మధ్యప్రదేశ్ గవర్నర్‌గా,  2014 ఆగస్టు 6 నుండి 2014 ఆగస్టు 25 వరకు గోవా గవర్నర్‌గా అదనపు బాధ్యతలు నిర్వహించాడు.
వ్యక్తిగత జీవితం
కోహ్లీ 37 సంవత్సరాలు ఢిల్లీలోని హన్స్‌రాజ్ కళాశాల & దేశబంధు కళాశాలలో లెక్చరర్‌గా  పని చేసి 1994లో పదవీ విరమణ చేశాడు. ఆయన విధ్యర్హి దశలో  అఖిల భారతీయ విద్యా పరిషత్ అధ్యక్షుడిగా పని చేశాడు. ఆయన 1973-79 వరకు ఢిల్లీ యూనివర్సిటీ టీచర్స్ అసోసియేషన్ (DUTA) అధ్యక్షుడిగా, విశ్వవిద్యాలయం అకడమిక్ & ఎగ్జిక్యూటివ్ కౌన్సిల్స్‌ సభ్యుడిగా, యూనివర్సిటీ అధ్యాపకుల సంస్థ నేషనల్ డెమోక్రటిక్ టీచర్స్ ఫ్రంట్ (ఎన్‌డిటిఎఫ్)కి అధ్యక్షుడిగా వివిధ హోదాల్లో పని చేశాడు. 

మరణం
ఓం ప్రకాష్ కోహ్లీ 2023 ఫిబ్రవరి 20న మరణించాడు.

మూలాలు

వర్గం:భారతీయ జనతా పార్టీ రాజకీయ నాయకులు
వర్గం:1935 జననాలు
వర్గం:2023 మరణాలు
వర్గం:గుజరాత్ గవర్నర్లు
వర్గం:ఢిల్లీ నుండి ఎన్నికైన రాజ్యసభ సభ్యులు
వర్గం:ఢిల్లీ రాజకీయ నాయకులు